b'\n_START_ARTICLE_\nKubb\n_START_SECTION_\nUradna pravila igre\n_START_PARAGRAPH_\nKubb je igra namenjena tekmovanju med dvema ekipama. Ekipa lahko vsebuje od enega do 6 \xc4\x8dlanov._NEWLINE_Dolo\xc4\x8danje na kateri strani igralnega polja bo katera ekipa in katera ekipa bo za\xc4\x8dela igro je lahko prepu\xc5\xa1\xc4\x8deno dogovoru, lahko pa tudi po eden iz ekipe vsak z enega konca osnovne linije vr\xc5\xbeeta metalni palici proti kralju. Ekipa tistega, ki je vrgel palico bli\xc5\xbeje kralju (brez da bi ga po nesre\xc4\x8di podrl) izbere stran in za\xc4\x8dne igro._NEWLINE_Palico s katero podiramo kubbe se lahko vr\xc5\xbee le tako, da palico dr\xc5\xbeimo v roki vzporedno s telesom, in jo vr\xc5\xbeemo pod roko navzgor, ostali na\xc4\x8dini metanja (metanje nad roko, vodoravno, v stran...) niso dovoljeni._NEWLINE_Cilj igre je podreti vse kubbe in na koncu \xc5\xa1e kralja._NEWLINE_Ekipa A, ki za\xc4\x8dne igro se postavi na svojo osnovno \xc5\xa1tartno linijo in posku\xc5\xa1a podreti kubbe, ki stojijo na osnovni liniji nasprotne ekipe B. \xc4\x8ce jim ni uspelo podreti nobenega kubba je na vrsti ekipa B. \xc4\x8ce je ekipa A podrla kak\xc5\xa1en kubb potem mora nasprotna ekipa B pobrati podrte kubbe in jih s svoje osnovne linije vr\xc5\xbee v polje ekipe A._NEWLINE_Osnovna ideja je vre\xc4\x8di kubbe \xc4\x8dim bli\xc5\xbeje svoji lastni polovici, da bi jih la\xc5\xbeje podrli, ne sme pa se podreti kralja, saj bi tako izgubili igro. \xc4\x8ce se kubbi, ki jih ekipa me\xc4\x8de na nasprotnikovo polovico dotaknejo ali odbijejo jih lahko postavimo skupaj in si tako olaj\xc5\xa1amo igro. \xc4\x8ce ekipa B vr\xc5\xbee kubb izven igralne polovice ekipe A, se ga pobere in vr\xc5\xbee \xc5\xa1e enkrat. V kolikor kubb \xc5\xbee drugi\xc4\x8d zaporedoma pristane izven igralne polovice ekipe A ga lahko ekipa A postavi kamorkoli \xc5\xbeeli, (kazenski kubb) \xc4\x8de ga postavijo h kralju mora biti vmes vsaj za eno dol\xc5\xbeino kubba prostra._NEWLINE_Kubbi, ki sedaj le\xc5\xbeijo na polovici polja ekipe A se postavijo in ekipa B posku\xc5\xa1a zmagati. Najprej morajo podreti vse kubbe, ki so jih prej zmetali \xc4\x8dez svojo polovico nato \xc5\xa1ele kubbe, ki stojijo na osnovni liniji ekipe A nato kralja. \xc4\x8ce pri metanju po nesre\xc4\x8di podrejo kubb, ki stoji na osnovni \xc4\x8drti ekipe A preden so podrli vse kubbe, ki so jih prej zmetali \xc4\x8dez svojo polovico se kubb enostvno postavi nazaj kjer je bil._NEWLINE_\xc4\x8ce ekipi B ni uspelo podreti vseh kubbov in kralja in tako zmagati, je na vrsti spet ekipa A, ki pobere vse kubbe, ki so padli in jih s svoje osnovne linije zme\xc4\x8de v nasprotnikovo polovico. Spet morajo podreti najprej kubbe, ki so jih zmetali nato \xc5\xa1ele kubbe na osnovni liniji ekipe B in nato kralja. _NEWLINE_V kolikor ekipi A ni uspelo zmagati, je na vrsti ekipa B. _NEWLINE_\xc4\x8ce ekipa A ni uspela podreti vseh kubbov, ki so jih zmetali na nasprotnikovo polovico, sme ekipa B ciljati kubbe iz nove linije in sicer je to linija kjer stoji kubb v njihovem polju, ki ga nasprotna ekipa ni uspela podreti. _NEWLINE_Vendar pozor: kubbe me\xc4\x8demo vedno iz onovne linije in ne iz nove linije prav tako moramo z osnovne linije ciljati kralja na koncu. Se pravi, kubbe, ki jih je nasprotnik podrl zme\xc4\x8demo na polovico nasprotnikove ekipe iz svoje osnovne linije nato pa se pomaknemo na novo linijo in jih od tu ciljamo._NEWLINE_Ekipa, ki prva podre vse kubbse in nato \xc5\xa1e kralja, zmaga._NEWLINE_Pomembno: Kralj ob prvem metu ekipe ne more biti napaden. \xc4\x8ce ekipa v prvi rundi podre vseh 5 kubbov ne sme ciljati in podreti kralja, druga\xc4\x8de izgubijo. _NEWLINE_Nekateri igrajo tudi tako, da mora ekipa na koncu imeti vsaj 2 palici preden lahko ciljajo kralja.\n_START_SECTION_\nUradna pravila igre najdete tudi na teh dveh naslovih\n_START_PARAGRAPH_\nWorld Championship rules: http://www.vmkubb.com.ext.levonline.com/images/english.pdf_NEWLINE_US National Championship rules: http://www.usakubb.org/resources/US_National_Kubb_Championship_Rules_v3.0.pdf'